OpenLLM-France/wikimedia huggingface dataset:
# Projector LCD

Un Projector LCD o Projector a LCD és un tipus de projector per a la visualització de vídeo, imatges o dades informàtiques en una pantalla o una altra superfície plana. És l'equivalent modern del projector de diapositives.
Per fer visibles les imatges els projectores LCD (pantalla de cristall líquid) envien la llum d'una làmpada que pot ser d'halur metàl·lic o de LED, a través d'un prisma o una sèrie de filtres dicroics que separen la llum dirigint-la a tres panells separats de poli-silici, un per a cadascun dels components de la mescla additiva del senyal de vídeo: vermell, verd i blau.

## Funcionament

Atès que la llum polaritzada passa a través dels panells (combinació de polaritzador, panell LCD i analitzador), els píxels individuals poden tenir dos estats: obert (permetent que la llum passi) o tancat (bloquejant el pas de la llum). La combinació de píxels oberts i tancats permet generar una àmplia gamma de colors i tons en la imatge projectada.
Normalment s'utilitzen una làmpada d'halur metàl·lic a causa que aquestes làmpades generen una temperatura de color ideal amb un ampli espectre de color. Aquests làmpades també tenen la capacitat de produir una llum de gran intensitat dins d'una àrea petita; actualment es fabriquen projectors d'un rang que va de 2.000 a 15.000 lumen (ANSI - American National Standards Institute).

## Factor de projecció

El Factor de projecció (Throw) d'un projector. S'utilitza en instal·lar projectors per a calcular la grandària de la pantalla projectada. Per exemple, si la relació de projecció és de 3:1 i el projector està a sis metres de distància de la pantalla, llavors l'ample de la pantalla serà de dos metres.

## Referències

* ↑ Estadística & economía. Instituto Nacional de Estadísticas, 1999.
* ↑ Lumens de projectores Epson
* ↑ «Factor de projecció». Arxivat de l'original el 2013-02-04. [Consulta: 28 desembre 2015].

## Vegeu també

* 3LCD
* Panell DLP
* Projector CRT
* TV de projecció posterior
* D-ILA
* Projector LED mono-LCD
* Llei de Lambert
* Estereoradian

## Enllaços externs

* Evolució dels mitjans de comunicació.
* Primer televisor hologràfic de la història.
* Televisors LCD, 3D o LED. Arxivat 2015-02-02 a Wayback Machine.
# Pròtesi ocular

La pròtesi ocular és el reemplaçament estètic de l'ull, per la manca total o parcial, en persones que han patit un traumatisme o malaltia greu en aquest òrgan que ha obligat a seva extirpació. El seu ús és extern i és manejada pels mateixos usuaris. En l'actualitat la majoria de les pròtesis oculars es fabriquen amb un material conegut com a polimetilmetacrilat (PMMA) i, en menor mesura amb resines de fotocurat, excepte en alguns tallers d'Alemanya i Àustria on encara es segueixen fent de vidre.
En la majoria dels països són elaborades de forma artesanal per un professional que a més realitza el treball de l'adaptació al pacient.
El primer ull de vidre fou fabricat cap al 1579.

## Referències

* ↑ «pròtesi ocular - Cercaterm | TERMCAT». [Consulta: 17 juny 2023].
* ↑ «Ocular Prosthesis (Prosthetic Eye): Types, Care, Surgery & More» (en anglès americà). [Consulta: 17 juny 2023].
* ↑ #Whatisanocularist American Society of Ocularists Definició de Ocularista (anglès)
* ↑ Day, 1994, p. 120.

## Bibliografia

* Day, Trevor. El llibre de les 1001 preguntes i resostes sobre el cos humà. Madrid: Susaeta, 1994. ISBN 84-305-8849-3.
* Navarro R., Hammersley C. Adaptació de pròtesis oculars, Guia de treballs pràctics. IPEC - Buenos Aires; Pag 11, 1996.
* Navarro R.. Adaptació de pròtesis oculars. Revista Franja visual Colòmbia Nº 102: Pàg 30-34, 2008.
* Pfortner K, Leibsohn J. Pròtesis oculars i lents estètiques. Actes i conclusions del Congrés d'Òptica Oftàlmica UPCO Buenos Aires; Pag.111-117, 1997.
* Magitot. Bull LSO. pàg.40, :223-235, 1901.
* Perry, AC. Avenços en enucleació.. Revista Ophthal Reconstr Surgery USA 1991; 4:173-182, 1991.
* Laiseca. La nostra experiència amb l'implant d'hidroxiapatita. fitxers Societat Espanyola Oftalmologia Nombre 69:191-198, 1995.
* Plotkin C., Torres E. Implants orbitaris integrats: complicació més freqüent. Estudi comparatiu.. fitxers Oftalmologia Buenos Aires; Nombre 70:65-71, 1995.
* Perry AC, Perez GM, Damel A, Plotkin C, Croxato O, Plantoni G.. Evisceració vs enucleació.. Conferències Meeting I.O.I. Buenos Aires, 1992.
# Puebla de Guzmán

Puebla de Guzmán és un poble de la província de Huelva (Andalusia), que pertany a la comarca d'El Andévalo. Limita al Nord amb Paymogo i Santa Bárbara de Casa.

## Demografia

Evolució demogràfica :
| 1996 | 1998 | 1999 | 2000 | 2001 | 2002 | 2003 | 2004 | 2005 | 2006 |
| 3215 | 3210 | 3191 | 3140 | 3190 | 3100 | 3095 | 3171 | 3194 | 3200 |
# Puebla de Beleña

Puebla de Belña és un municipi de la província de Guadalajara, a la comunitat autònoma de Castella-La Manxa.

## Referències

* ↑ «Provincia de Guadalajara (España): Municipios & Localidades» (en castellà), 22-01-2021. [Consulta: 2 maig 2021].
# Psychoda terlinoculata

Psychoda terlinoculata és una espècie d'insecte dípter pertanyent a la família dels psicòdids.

## Descripció

* La placa subgenital de la femella és quadrada amb el costats paral·lels.
* El mascle no ha estat encara descrit.

## Distribució geogràfica

Es troba a les illes Filipines: el llac Balinsasayao a l'illa de Negros.

## Referències

* ↑ uBio (anglès)
* 1 2 3 Quate, L. W., 1965. A taxonomic study of Philippine Psychodidae (Diptera). Pacific Insects. 7: 815-902.
* 1 2 Catalogue of Life (anglès)
* ↑ uBio (anglès)
* ↑ Global Species Arxivat 2016-03-04 a Wayback Machine. (anglès)

## Enllaços externs

* ION (anglès)
# Krivka

Krivka (en rus: Кривка) és un poble de l'óblast de Lípetsk, a Rússia, que el 2018 tenia 732 habitants. Pertany al districte rural d'Úsman.

## Referències

* ↑ «Комсомольская правда». «В Липецкой области в селе сгорело 103 дома». Николай Боков, 30 июля 2010. Проверено 01-08-2010
# Mani Acili Glabrió (cònsol 67 aC)

Mani Acili Glabrió (en llatí: Manius Acilius M’. F. M’. N. Glabrio) va ser un magistrat romà. Era fill del tribú Mani Acili Glabrió i de Múcia (filla de Publi Muci Escèvola, cònsol el 133 aC). Es va casar amb Emília, una filla de Marc Emili Escaure (cònsol el 115 aC) de la que Sul·la el va obligar a divorciar-se el 82 aC. El 70 aC va ser pretor urbà i va dirigir el judici de Verres. Ciceró tenia confiança amb Glabrió com a jutge.
El 67 aC va ser elegit cònsol amb Gai Calpurni Pisó i a l'any següent procònsol a Cilícia a la que es van afegir Pont i Bitínia en virtut de la llei Gabínia, i va substituir a Luci Lucul·le en la direcció de la guerra contra Mitridates VI Eupator; es va trobar amb un exèrcit indisciplinat i amb un enemic que no estava pas derrotat com ell pensava, i va restar inactiu a la frontera de Bitínia. Lucul·le li va entregar el comandament de les legions, i llavors Glabrió va fer una proclamació deslliurant als soldats de la seva lleialtat a Lucul·le el que en realitat va fomentar la indisciplina. Mitridates va poder així assolar Capadòcia i recuperar gran part dels territoris que havia perdut. Per la Lex Manilia de bello Mithridatico el comandament de la guerra va ser transferit a Gneu Pompeu al que Glabrió va entregar el comandament.
Als debats sobre la conspiració de Catilina el 63 aC es va pronunciar per la pena capital pels culpables i va aprovar la tasca de Ciceró. El 57 aC va ser membre del col·legi de pontífexs.

## Referències

Smith, William (editor). A Dictionary of Greek and Roman Biography and Mythology (en anglès), 1870, pàg. 271b (v. 2).
# Nintenhype

Nintenhype (o NintenhypeCat) és un lloc web i blog llançat el 2017 que actua com a punt de trobada per la comunitat catalana de Nintendo. Al lloc web s'hi publica tota mena de contingut relacionat amb els videojocs desenvolupats per Nintendo, com ara notícies, ressenyes i vídeos. Nintenhype també compta amb diferents xarxes socials on comparteixen novetats i els aficionats hi poden participar de manera directa. Nintenhype forma part del grup Gaming.cat, la comunitat d'aficionats als videojocs de parla catalana.
El febrer del 2018 es va crear Nintenhype Esports, l'equip d'esports digitals que competiria en esdeveniments de jocs de Nintendo com ara Splatoon, Pokémon o Mario Kart entre d'altres. Avui dia, està inactiu.
L'equip de Nintenhype ha col·laborat amb diferents revistes per tal de publicar notícies i ressenyes en format paper, com ara El Tecnològic o 3Dnassos.
L'any 2019, representants de Nintenhype van ser entrevistats al programa Generació Digital de Catalunya Ràdio.
Al llarg de l'any 2020, la motivació de fer valer el català en l'àmbit dels videojocs va empènyer a alguns membres de l'organització a traduir alguns dels videojocs que arribarien aviat a Nintendo Switch. Poc després, aquesta iniciativa va acabar evolucionant en el Projecte CeTrencada, un grup sense ànim de lucre que localitza contingut multimèdia al català.

## Referències

* ↑ «Coneix la primera i única revista de videojocs en català», 31-01-2019. Arxivat de l'original el 2021-11-24. [Consulta: 24 novembre 2021].
* ↑ «3dnassos Publisher Publications - Issuu». [Consulta: 24 novembre 2021].
* ↑ Ràdio, Catalunya. «Generació digital - Ets de Sega o de Nintendo? A Nintenhype ho tenen clar!». [Consulta: 23 novembre 2021].
# Gai Servili

Gai Servili és el nom dels següents personatges:
* Gai Servili (triumvir), triumvir de final del segle iii aC.
* Gai Servili Tuca, cònsol el 284 aC.
* Gai Servili Gemin, cònsol el 203 aC.
* Gai Servili Casca (tribú), tribú de la plebs el 212 aC.
* Gai Servili Casca, assassí de Juli Cèsar.
* Gai Servili Glàucia, pretor el 100 aC.
* Gai Servili Ahala, diversos personatges.
* Gai Servili Estructe Ahala, diversos personatges.
* Gai Servili Estructe Axil·la, tribú amb poder consolar el 419, 418 i 417 aC.
# Geria

Geria és un municipi de la província de Valladolid a la comunitat autònoma espanyola de Castella i Lleó.

## Demografia

Evolució demogràfica :
| 1991 | 1996 | 2001 | 2004 |
| 424 | 477 | 471 | 473 |
# Gericinó

Gericinó és un barri proletari de la Zona Oest del municipi de Rio de Janeiro. El barri va ser creat per decret de l'alcalde César Maia, el 2004, després la seva reelecció, per a ajudar en la urbanització del barri de Bangu, que rebia els programes "Rio-ciutat" i "Favela-bairro".
Limita amb Bangu i amb el municipi de Mesquita. Està separat de Bangu per l'Avinguda Brasil i és voltat pel parc municipal del Mendanha, part del massís de Gericinó que marca la divisió amb el municipi de Mesquita, ja en la Baixada Fluminense. En el barri hi ha el Complex Penitenciari de Gericinó, a més del Aterro Sanitari de Bangu. Actualment s'hi executa els programes d'urbanització "Bairro Maravilha" i "Morar Carioca".

## Geografia

Hi ha diverses muntanyes amb belles cascades i enormes planes on nens acostumen a fer volar estels. Entre les espècies que s'hi poden trobar hi ha cobres, papagais, insectes, micos, peresosos i possiblement capibares i algunes espècies de felins.
La hidrografia no és molt extensa, hi ha alguns rius com el Sarapuí i el Riu da Cachoeira entre d'altres. La majoria són contaminats, no adequats per banyar-s'hi.

## Referències

* ↑ «Bairros do Rio» (en portuguès). [Consulta: 3 octubre 2020].
* ↑ «Estabelece a denominação, a codificação e a delimitação dos bairros da Cidade do Rio de Janeiro» (en portuguès). Decreto nº 3.158, de 23 de julho de 1981: Prefeitura do Rio de Janeiro - Secretaria Municipal de Urbanismo. [Consulta: 3 octubre 2020].
* ↑ «Bangu, Brazil Tourist Information» (en anglès americà). Arxivat de l'original el 2013-01-13. [Consulta: 16 desembre 2020].
* ↑ «Programa Favela-Barrio, Rio de Janeiro (Brasil)». [Consulta: 16 desembre 2020].
* ↑ Press, Europa. «Capturan al narcotraficante más buscado de Río de Janeiro», 10-11-2011. [Consulta: 16 desembre 2020].

## Bibliografia

* Coarcy, Vivaldo. Itatiaia. Memória da Cidade do Rio de Janeiro (en portuguès), 1988, p. 401. ISBN 85-319-0221-5.
# Gering (Nebraska)

Gering és una població dels Estats Units a l'estat de Nebraska. Segons el cens del 2000 tenia 7.751 habitants.

## Demografia

Segons el cens del 2000, Gering tenia 7.751 habitants, 3.173 habitatges, i 2.170 famílies. La densitat de població era de 798 habitants per km².
Dels 3.173 habitatges en un 31,4% hi vivien nens de menys de 18 anys, en un 55,3% hi vivien parelles casades, en un 10,4% dones solteres, i en un 31,6% no eren unitats familiars. En el 28,5% dels habitatges hi vivien persones soles el 14,9% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,39 i el nombre mitjà de persones que vivien en cada família era de 2,93.
Per edats la població es repartia de la següent manera: un 24,6% tenia menys de 18 anys, un 8,1% entre 18 i 24, un 25% entre 25 i 44, un 23,8% de 45 a 60 i un 18,6% 65 anys o més.
L'edat mediana era de 40 anys. Per cada 100 dones de 18 o més anys hi havia 85,1 homes.
La renda mediana per habitatge era de 35.185 $ i la renda mediana per família de 42.378 $. Els homes tenien una renda mediana de 32.750 $ mentre que les dones 22.026 $. La renda per capita de la població era de 18.775 $. Aproximadament el 5,9% de les famílies i el 7,8% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Gering». American Fact Finder. Oficina del Cens dels Estats Units, 12-01-2010. Arxivat de l'original el 2020-02-12. [Consulta: 8 agost 2010].
* ↑ «Geographic Comparison Table- Gering». American Fact Finder. Oficina del Cens dels Estats Units, 12-01-2010.
# Gerino Gerini

Gerino Gerini va ser un pilot de curses automobilístiques italià que va arribar a disputar curses de Fórmula 1.
Gerino Gerini va néixer el 10 d'agost del 1928 a Roma, Itàlia.

## A la F1

Va debutar a la primera cursa de la temporada 1956 (la setena temporada de la història) del campionat del món de la Fórmula 1, disputant el 22 de gener del 1956 el GP de l'Argentina al Circuit Oscar Alfredo Galvez.
Gerino Gerini va participar en set curses puntuables pel campionat de la F1, repartides en dues temporades diferents (1956 i 1958) assolí un quart lloc com a millor posició.
Fora de la F1 va participar en nombroses proves però sense aconseguir resultats destacables.

## Resultats a la Fórmula 1

| Any | Equip | Xassís | Motor | 1 | 2 | 3 | 4 | 5 | 6 | 7 | 8 | 9 | 10 | 11 | Posició | Punts |
| 1956 | Maserati | Maserati | Maserati | ARG 4* | MON | 500 | BEL | FRA | GBR | ALE | ITA 10 | | | | 25è | 1,5 |
| 1958 | Maserati | Maserati | Maserati | ARG | MON NVQ | HOL | 500 | BEL | FRA 9 | GBR Ret | ALE | POR | ITA Ret | MAR 12 | - | 0 |
(*) Cotxe compartit.
# Gau de l'Electorat de Hessen

El Gau de l'Electorat de Hessen (Gau Kurhessen), conegut anteriorment com a Gau de Hessen-Nassau del Nord (Gau Hessen-Nassau-Nord) va ser una divisió administrativa de l'Alemanya nazi de 1933 a 1945 a la província prussiana de Hessen-Nassau. Abans d'això, de 1927 a 1933, era la subdivisió regional del partit nazi en aquesta zona.
El subdivisió nazi en gau (plural alemany Gaue) va ser establert originalment en una conferència del partit, el 22 de maig de 1926, per tal de millorar l'administració de l'estructura del partit. A partir de 1933, després de la presa de poder nazi, els Gaue va reemplaçar cada vegada més els estats alemanys com a subdivisions administratives.
Al capdavant de cada gau es va situar un Gauleiter, una posició cada vegada més poderosa, especialment després de l'esclat de la Segona Guerra Mundial, amb poca interferència des de dalt. El Gauleiter local sovint ocupava càrrecs governamentals i de partit, i s'encarregava, entre altres coses, de la propaganda i la vigilància i, a partir de setembre de 1944, el Volkssturm i la defensa de la Gau.
El.gau va ser originalment part de la Gau de Hessen que es va dividir el 1927. Originalment anomenat Gau de Hessen-Nassau del Nord, el 1934 es va reorganitzar i es va reanomenar Gau de l'Electorat de Hessen.
El primer Gauleiter en va ser Walter Schultz de 1927 a 1928, seguit de Karl Weinrich de 1928 a 1943. Karl Gerland va succeir Weinrich, inicialment en una posició interina abans de ser promogut Gauleiter el 1944. Gerland va morir en acció a l'abril de 1945. Weinrich, el seu predecessor que va ser retirat de la seva posició per incompetència durant un atac de bombardeig a Kassel, va sobreviure a la guerra, va ser sentenciat a deu anys de presó el 1949 i va morir el 1973.

## Gauleiters

* 1927-1928: Walter Schultz
* 1928-1943: Karl Weinrich
* 1943-1945: Karl Gerland

## Referències

* 1 2 «Die NS-Gaue» (en alemany). Deutsches Historisches Museum.
* ↑ «The Organization of the Nazi Party & State». The Nizkor Project. Arxivat de l'original el 2016-11-09.
* 1 2 «Gau Kurhessen» (en alemany).
* ↑ «Übersicht der NSDAP-Gaue, der Gauleiter und der Stellvertretenden Gauleiter zwischen 1933 und 1945» (en alemany). Zukunft braucht Erinnerung. Arxivat de l'original el 2017-05-26. [Consulta: 7 març 2018].
* ↑ «Ex-Gauleiter Weinrich zu zehn Jahren Haft verurteilt» (en alemany).

## Enllaços externs

* Llista de Gauleiter
# Gau del Saar-Palatinat

El Gau del Saar-Palatinat (Gau Saarpfalz), posteriorment anomenat Gau de la Marca Occidental (Gau Westmark), va ser una divisió administrativa de l'Alemanya nazi de 1935 a 1945 a la província bavaresa del Palatinat, a l'enclavament oldemburguès de Birkenfeld i a l'antic Territori de la Conca del Sarre. A partir del 1940 també incorporarà Departament de la Mosel·la. Abans d'això era la subdivisió regional del partit nazi en aquesta zona.
El sistema nazi de Gau (en plural Gaue) va ser establert originalment en una conferència del partit, el 22 de maig de 1926, per tal de millorar l'administració de l'estructura del partit. A partir de 1933, després de la presa de poder nazi, els Gaue va reemplaçar cada vegada més als estats alemanys com a subdivisions administratives a Alemanya.
Al capdavant de cada Gau es va situar un Gauleiter, una posició cada vegada més poderosa, especialment després de l'esclat de la Segona Guerra Mundial, amb poca interferència des de dalt. El Gauleiter local sovint ocupava càrrecs governamentals i de partit, i s'encarregava, entre altres coses, de la propaganda i la vigilància i, a partir de setembre de 1944, el Volkssturm i la defensa de la Gau.
L'origen del Gau està en el Gau del Palatinat renà (Gau Rheinpfalz) al territori que pertanyia a l'Estat Lliure de Baviera. Igualment, des de 1926 es va crear el Gau del Saar (Gau Saar) al Saarland, que era administrat per la Societat de Nacions. Al 1935, amb la reintegració del territori a l'Alemanya nazi, es van unir els dos gaue i van crear el Gau del Palatinat-Saar (Gau Pfalz-Saar), reanomenat Gau del Saar-Palatinat l'any següent. Al 1940, amb l'inici de la Segona Guerra Mundial i la derrota de França, el gau s'ampliarà amb el departament francès de la Mosel·la i passà a anomenar-se Gau de la Marca Occidental (Gau Westmark).
La posició de Gauleiter a Saar-Palatinat va ser a càrrec de Josef Bürckel durant la majoria de l'existència del Gau fins al 1944, quan Willi Stöhr es va fer càrrec.

## Gauleiters
### Gau del Palatinat renà

* 1925-1926: Fritz Wambsganß
* 1926-1935: Josef Bürckel

### Gau del Saar

* 1926-1926: Walter Jung
* 1926-1929: Jakob Jung
* 1929-1929: Gustav Staebe
* 1929-1931: Adolf Ehrecke
* 1931-1933: Karl Brück
* 1931-1934: Alois Spaniol
* 1934-1935: Jakob Pirro

### Gau del Saar-Palatinat

* 1935-1944: Josef Bürckel
* 1944-1945: Willi Stöhr

## Referències

* 1 2 «Die NS-Gaue» (en alemany). Deutsches Historisches Museum.
* ↑ «The Organization of the Nazi Party & State». The Nizkor Project. Arxivat de l'original el 2016-11-09.
* ↑ Jacques Lorraine (Edmond Huntzbuchler): Les Allemands en France. Origines, Bretagne, Zone interdite Est, Bourgogne, Alsace et Lorraine, editions du Désert, Alger-Oran, 1945, p. 121-124.
* ↑ «Übersicht der NSDAP-Gaue, der Gauleiter und der Stellvertretenden Gauleiter zwischen 1933 und 1945» (en alemany). Zukunft braucht Erinnerung. Arxivat de l'original el 2017-05-26. [Consulta: 10 març 2018].
* ↑ «Gau Westmark» (en alemany).

## Enllaços externs

* Llista de Gauleiter
# Futbol Club Ordino

El Futbol Club Ordino és un equip de futbol d'Andorra de la parròquia d'Ordino. Va ser fundat l'any 2010 i juga en la Primera Divisió d'Andorra.

## Història

El Futbol Club Ordino es va fundar l'1 de setembre del 2010 a la ciutat d'Ordino i va ser admès en la Lliga d'Andorra en la temporada 2012-13, aconseguint l'ascens aquesta mateixa temporada. En la temporada 2014/2015 va deixar fora al FC Lusitans en quarts de final de la Copa Constitució, i va accedir a les semifinals sent eliminats pel llavors campió de lliga, l'FC Santa Coloma amb una derrota de 3-4 a favor dels colomencs. En la temporada 2016/2017 accedeix a la semifinal de la Copa Constitució per segona vegada en la qual van ser eliminats pel campió de lliga, FC Santa Coloma després de perdre 0-6. Aquesta mateixa temporada baixen a Segona en el playoff amb un global de 3-5 davant del Penya Encarnada d'Andorra. En la temporada 2017/18 l'equip torna a Primera quedant en primera posició.

## Palmarès

* Segona Divisió d'Andorra: 2 (2012/13, 2017/18)

## Temporada a temporada

| Temporada | Divisió | Posició | Copa Constitució |
| 2012-13 | Segona Divisió | 1º | Quarts de final |
| 2013-14 | Primera Divisió | 5º | Quarts de final |
| 2014-15 | Primera Divisió | 5º | Semifinals |
| 2015-16 | Primera Divisió | 6º | Quarts de final |
| 2016-17 | Primera Divisió | 7º | Semifinals |
| 2017-18 | Segona Divisió | 1º | Primera ronda |
| 2018-19 | Primera Divisió | 5º | Primera ronda |

## Referències

* ↑ Es constitueix l'FC Ordino i el projecte de club arrenca amb l'escola de futbol Bondia.ad, 10 de septiembre de 2010

## Enllaços externs

* Lloc web oficial
* soccerway.com
# Gavina de Delaware

La gavina de Delaware (Larus delawarensis) és una espècie d'ocell de la família dels làrids (Laridae). L'estiu habita costes, badies, rius, llacs, estanys i camps de la meitat sud del Canadà, des de la Columbia Britànica cap a l'est fins a Terranova, i el nord dels Estats Units. Passa l'hivern més cap al sud, als Estats Units, Mèxic i les illes del Carib.
Aquesta espècie accidental a Europa i amb escasses cites a la zona mediterrània, es va observar regularment al port de Borriana.

## Referències

* ↑ «Gavina de Delaware». Cercaterm. TERMCAT, Centre de Terminologia.
* ↑ Enric, Ortega i Gonzàlez; Grané Ortega, Mercè. Diccionari etimològic dels noms científics dels ocells dels Països Catalans. Barcelona: Institut d'Estudis Catalans, 2017-06-01, p. 92. ISBN 9788499653624.
* ↑ «Gavina de Delaware al port de Borriana». Grup d'Estudi i protecció dels Rapinyaires, 14-12-2005.
# Gavina de Califòrnia

La gavina de Califòrnia (Larus californicus) és un ocell marí de la família dels làrids (Laridae) que en estiu habita llacs i estanys d'Alberta, Saskatchewan, sud-oest de Manitoba, centre de Califòrnia, oest de Nevada, nord de Utah i nord de Colorado. Passen l'hivern a les costes del Pacífic dels Estats Units i Mèxic.